Ministru kabineta rīkojuma projekta „Par iemaksu EDSO speciālajai novērošanas misijai Ukrainā” sākotnējās ietekmes novērtējuma ziņojums (anotācija)

I. Tiesību akta projekta izstrādes nepieciešamība	
1. Pamatojums	Ārlietu ministrija ir izlēmusi veikt brīvprātīgo iemaksu, balstoties uz tālāk izklāstīto pamatojumu.
2014.gada 21.martā EDSO Pastāvīgā padome nolēma nosūtīt EDSO speciālo novērošanas misiju uz Ukrainu. Misija kopumā plānota uz sešu mēnešu periodu, ar iespēju to pagarināt, ja par to vienojas EDSO Pastāvīgā padome. Misijas mandāts paredz, ka novērotāji tiks izvietoti 10 Ukrainas pilsētās. Mandāts nosaka, ka maksimālais misijas apmērs ir 500 novērotāji; novērotāju atlase notiek pastāvīgi, un misijas mērķis ir pabeigt komplektāciju līdz jūnija vidum. Misijas pamatuzdevumi ir vākt informāciju un ziņot par drošības situāciju, informēt par incidentiem un kompetento iestāžu reakciju uz tiem, novērot un atbalstīt cilvēktiesību un pamatbrīvību ievērošanu, tostarp nacionālo minoritāšu tiesību ievērošanu, veicināt sabiedrības grupu dialogu ar mērķi samazināt spriedzi un veicināt situācijas normalizāciju, ziņot par misijas kustības brīvības ierobežojumiem un citiem šķēršļiem, kas traucētu tās mandāta izpildi, kā arī koordinēt darbības ar citām EDSO struktūrām un sadarboties ar citām starptautiskajām organizācijām.
Novērošanas misija organizācijas vārdā īsteno īpaši svarīgu uzdevumu, apkopojot faktus un objektīvus novērojumus plašā ģeogrāfiskā areālā, tai skaitā saspīlējumu skārušajos Ukrainas austrumu rajonos. Misija profesionāli informē par notiekošo Ukrainā, vienlaikus baudot uzticību no visām pusēm un starptautiskajiem spēlētājiem.
Latvijas interesēs ir starptautiskās sabiedrības un organizāciju iesaiste situācijas stabilizācijas centienos Ukrainā, tostarp arī starptautisko novērotāju klātbūtne starptautiskās misijās Ukrainā.
Finansiāls atbalsts misijas nodrošinājumam būtu ievērojams atbalsts Ukrainai caur EDSO, kas šobrīd nodrošina ziņošanu par notikumiem, kā arī īsteno dialoga veicināšanu, mediāciju un atbruņošanu.
Ņemot vērā misijas nozīmīgumu tālākas situācijas eskalācijas Ukrainā novēršanā, kā arī to, ka novērotāju rindās ir uzsākuši darbu, un tuvākajā laikā darbu uzsāks vēl vairāki Latvijas pārstāvji, tad Latvijas iemaksas veikšana EDSO speciālajā novērošanas misijas projektā ir būtiski nepieciešama.	
2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība
	Līdz 25.aprīlim ir izsludināts konkurss uz kopumā 400 novērotāju vietām un dažiem specifiskiem amatiem EDSO speciālajā novērošanas misijā Ukrainā.  Šobrīd misijā darbojas ap 170 personu (ieskaitot tehniskos un citus, kas nav novērotāji) un novērotāju skaits tiek pakāpeniski palielināts. 25.martā Ministru kabinets konceptuāli atbalstīja priekšlikumu nosūtīt līdz 10 Latvijas civilos ekspertus dalībai speciālajā novērošanas misijā Ukrainā. No Latvijas nominētajiem kandidātiem personāla atlases procesā pagaidām EDSO darbam misijā ir izvēlējusies piecus ekspertus, tie jau nosūtīti uz Harkovas, Luganskas, Doņeckas un Ļvovas apgabaliem, kā arī viens eksperts darbojas Kijevā.

Misijas izdevumi tiek pilnībā finansēti no dalībvalstu brīvprātīgām iemaksām. Projektu pašlaik finansē: Austrija (0.02 miljoni euro), Dānija (0.267  miljoni euro), Igaunija (0.02 miljoni euro), Kanāda (0.5  miljoni euro); Lielbritānija (0.533 miljoni euro) un Vācija (0.5 miljoni euro). Kopējais misijai nepieciešamais finansējums uz laiku līdz septembra beigām un pie misijas skaitliskā sastāva 500 novērotāji ir 18.2 miljoni euro, t.s. solītās iemaksas 5,58 miljoni euro.

Lielākās dalībvalstu paziņotās iemaksas misijai ir sekojošas:
ASV (1 miljons euro), Somija (0.4 miljoni euro), Zviedrija (0.55 miljoni euro), Dānija (0.267 miljoni euro); Luksemburga (0.1 miljons euro), Francija (0.4miljoni euro) un Šveice (0.246 miljoni euro). Igaunija tuvākā laikā plāno dubultot savu iemaksu.

Latvija līdz šim nav veikusi iemaksas EDSO speciālajai novērošanas misijai Ukrainā. 

Rīkojuma mērķis ir noteikt, ka Ārlietu ministrija 2014. gadā veic iemaksu EDSO Speciālās novērošanas misijas Ukrainā projektam 20 000 euro apmērā.	
3. Projekta izstrādē iesaistītās institūcijas 	Ārlietu ministrija.	
4. Cita informācija	Nav.	

III. Tiesību akta projekta ietekme uz valsts budžetu un pašvaldību budžetiem	
 Rādītāji	 2014.gads (euro)	 Turpmākie trīs gadi (euro)	
		2015	 2016	2017	
	 Saskaņā ar valsts budžetu kārtējam gadam	 Izmaiņas kārtējā gadā, salīdzinot ar budžetu kārtējam gadam	 Izmaiņas, salīdzinot ar kārtējo (n) gadu	 Izmaiņas, salīdzinot ar kārtējo (n) gadu	 Izmaiņas, salīdzinot ar kārtējo (n) gadu	
 1	 2	 3	 4	 5	 6	
 1. Budžeta ieņēmumi:	0	0	0	0 	0  	
 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi	0	0	0	0	0	
 1.2. valsts speciālais budžets	  0	0	0	0	0	
 1.3. pašvaldību budžets	  0	0	0	0	0	
 2. Budžeta izdevumi:	  0	0	0	0	0	
 2.1. valsts pamatbudžets	  0	0	0	0	0	
 2.2. valsts speciālais budžets	  0 	0	0	0	0	
 2.3. pašvaldību budžets	  0	0	0	0	0	
 3. Finansiālā ietekme:	  0	0	0	0	0	
 3.1. valsts pamatbudžets	  0	0	0	0	 0 	
 3.2. speciālais budžets	  0  	0	0	0	0	
 3.3. pašvaldību budžets	  0	0	0	0	0	
 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)	 X	0	0	 0	0	
		0	0	0	0	
		0	0	0	0	
 5. Precizēta finansiālā ietekme:	 X	0	0	0	0	
 5.1. valsts pamatbudžets		0	0	0	0	
 5.2. speciālais budžets		0 	0	0	0	
 5.3. pašvaldību budžets		0	0	0	0	
 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):	  	
 6.1. detalizēts ieņēmumu aprēķins		
 6.2. detalizēts izdevumu aprēķins		
 7. Cita informācija	
Rīkojuma projekta īstenošana 2014. gadā tiks nodrošināta Ārlietu ministrijas esošo valsts budžeta līdzekļu ietvaros no valsts budžeta programmas 02.00.00 "Iemaksas starptautiskajās organizācijās" paredzētajiem līdzekļiem, jo piesardzīgas budžeta plānošanas rezultātā, šobrīd ir izveidojies ietaupījums no iemaksām Eiropas Padomei (~ 21 000 euro). Minētajai iemaksai papildus līdzekļi budžeta programmai 02.00.00 „Iemaksas starptautiskajās organizācijās” 2014. gadā netiks pieprasīti.

V. Tiesību akta projekta atbilstība Latvijas Republikas starptautiskajām saistībām

1.	Saistības pret Eiropas Savienību
	
Nav attiecināms.	

2.	Citas starptautiskās saistības
	
Nav attiecināms.	

3.	Cita informācija
	Latvija iestājās Eiropas Drošības un sadarbības organizācijā (EDSO) 1991.gada 10.septembrī. EDSO speciālās novērošanas misijas Ukrainā mandāts tika apstiprināts ar EDSO Pastāvīgās padomes 2014.gada 21.marta lēmumu Nr.1117. 	

VII. Tiesību akta projekta izpildes nodrošināšana un tās ietekme uz institūcijām	
1. Projekta izpildē iesaistītās institūcijas	Ārlietu ministrija.	
 2. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem.	Projekta izpilde notiks esošo pārvaldes funkciju ietvaros.	
3. Cita informācija	Nav.	

Anotācijas  II., IV un VI sadaļa – projekts šīs jomas neskar.

Ārlietu ministrs	E.Rinkēvičs

Vīza: valsts sekretārs	A.Pildegovičs

09.05.2014., 14:52
974
A. Vēja
67016390, aija.veja@mfa.gov.lv